Yinghuo 1
Yinghuo 1 (saīsinājumā YH-1, ķīniešu: 萤火一号, piņjiņs: yínghuǒ) bija Ķīnas starpplanētu zonde, kas paredzēta Marsa izpētei. Palaista 2011. gada 8. novembrī kopā ar Krievijas zondi Fobos-Grunt, bet kļūmes dēļ nav atstājusi Zemes orbītu. 2012. gada 15. janvārī sadega Zemes atmosfērā. Yinghuo 1 līdz Marsam bija paredzēts ceļot kopā ar Fobos-Grunt. Tas bija izvietots Fobos-Grunt un dzinējbloka adaptera rāmja iekšienē.